'7de laan'-personeel laas in Augustus betaal | Netwerk24
'7de laan'-personeel laas in Augustus betaal
Só het die 7de Laan-span in 2020 hul 20ste jaar op die kassie gevier. In April vanjaar was die sepie mondig! Maar onderhandelinge met die SAUK sloer en die nuwe seisoen is nog nie opgeneem nie. Foto: 7de Laan
Terwyl 7de Laan-kykers hulle nou weer vyf dae per week aan dié sepie kan verlustig, lyk sake agter die skerms minder rooskleurig.
Rapport verneem dat sowat 120 personeellede sonder betaling by die huis sit terwyl onderhandelinge oor 'n nuwe kontrak tussen die sepie en die SAUK sloer. Die vorige kontrak het reeds in Augustus verval.
7de Laan se kontrak word elke jaar in Augustus hernu. Die produksie word gewoonlik vir sowat 'n week gestaak voordat die nuwe kontrak geldig word. Weens vertragings met die kontrak aan die SAUK se kant, kon produksie dié jaar steeds nie hervat nie.